Tikmə

Tikmə — müxtəlif növ sap, parça, muncuq, pilək və s. bədii materiallardan istifadə edilməklə tikiş tikmək üsulu ilə toxuma.

 Tarixçə 
Qədim ənənələrə malik olan Azərbaycan tikmə sənətinin təsvir vasitəsi olduqca zəngin və rəngarəngdir. Buraya müxtəlif növ sap, parça, muncuq, pilək və s. bədii materiallar daxildir. Tikmə sənətində ən çox rəngli ipək saplar işlədilir. Lakin keçmişdə bu məqsədlə qızıl və gümüşdən kəsilmiş incə tellərdən, ağac qabığı və fil sümüyündən hazırlanmış lövhəciklərdən, metal piləklərdən hətta qiymətli daşqaşdan da geniş istifadə edilmişdir.

Tikmə sənəti əsrlər boyu qadınların sevimli məşğuliyyəti olmuşdur. Yalnız xırda əmtəə istehsalı səviyyəsinə yüksələndən sonra onunla kişilər də məşğul olmağa başlamışdır.

Azərbaycan tikmələri barədə məlumata IX–XI əsr ərəb müəlliflərinin və klassik şairlərin (Nizami, Füzuli) əsərlərində rast gəlirik.

Orta əsr bədii tikmə sənətinin istehsal mərkəzləri arasında Təbriz, Ərdəbil, Gəncə, Şamaxı və s. şəhərlər mühüm yer tuturdu. Təbrizdə XVI əsrdə Səfəvi şahlarının xüsusi karxanaları var idi. 1530-cu ildə I Şah Təhmasibin kənizlərindən 20 nəfərinə Təbrizdəki xüsusi toxuculuq karxanasında güləbətin tikmə öyrədilmişdi.

XVIII–XIX əsrlərdə tikmə sənəti əvvəlki mövqeyini itirir, güləbətin, pilək, zərənduz və s. tikmə növləri tədricən aradan çıxmağa başlayır. Bunun müqabilində təkəlduz tikmə ənənələri hələ də davam edirdi.

XIX əsrdə bədii tikmənin müxtəlif növləri ilə evlərdə kənd və şəhər qadınları, dükanlarda isə kişilər məşğul olurdu. Təkəlduz dükanlarında peşəkar ustalar (tikməbəndlər) yalnız "təkəlduz"la; evlərdə isə qadınlar bədii tikmənin qalan növləri (güləbətin, xanduz, zərənduz, muncuq, pilək, oturtma, örtmə, cülmə və s.) ilə məşğul olurdu.

Təkəlduz tikmədə naxışlar "gozəmə və ya doldurma" usulu ilə icra olunurdu.

Bədii tikmə
Azərbaycanda parça istehsalının tarixi çox qədimdir.16–17-ci əsrlərdə Azərbaycanda parçaların üzəri üç üsulla bəzədilərdi.

 Tikmə növləri 

 Azərbaycan tikmə növləri 
 Texnikaya görə
 Güləbətin (tikmə) — qızılı və gümüşü saplarla tünd rəngli parçalar üzərində tikilir
 Təkəlduz tikmə — rəngli ipək saplarla tünd mahud üzərində tikilir
 Saya tikmə — güləbətin və təkəlduzun tam əksi olaraq, burada rəngli ipək və yun saplarla pastelrəngli (açıqrəngli) parçaları işləyirlər
 Xanduz tikmə — şəbəkəli parça üzərində tikilir.
 Sanama tikmə — səhvən "krest" (xaçşəkilli tikmə) adlandırılır
 Xovlu tikmə — tikişmiş (toxunulmamış) xalça texnikası

 Materialına görə
 Pilək tikmə — əlvan yastı pulcuqlu tikmə
 Çaxma pilək tikmə (zərənduz)
 Muncuqlu tikmə
 Örtmə tikmə
 Doldurma tikmə — ikitərəfli tikmə üsuludur
 Qurama tikmə — müxtəlif parça hissələrinin bir-birinə pərçimlənməsi ilə başa gəlir
 Oturtma tikmə (qondarma tikmə) — ayrıca parçalardan kəsilmiş bəzək başqa bir parça üzərinə qoyulur və bərkidilir.
 Cərənduz
 Düymələmə tikmə
 qaragöz
 sərmə

 Naxışlarına görə bir neçə yerə bölünür
 həndəsi
 nəbati (bitki), heyvanlar
 Quşgözü tikmə (cınağı, cülmə)
 Məlilə (spiral, sarmal tikmə)
 zəncirəSavalan Fərəcov — Lifli rəssamlıq sənəti: tikmələr . Mədəniyyət.- 2011.- 28 yanvar.- S. 15.

 Digər türk xalqlarının tikmə növləri 
Güləbətin, təkəlduz və s. tikmə növləri başqa adlar altında digər türk xalqlarında da yayğındır.

 Tikmə janrları 
Portret, miniatür, qrafika, mənzərə, siluet, hüsnxət, həndəsi və nəbati naxış kompozisiyaları.

 Tikmə sənəti UNESCO-da 
Çinin Haynan əyalətində yaşayan Li etnik qrupunun tikmə növləri 2009-cu ildə UNESCO-nun Təcili Qorumaya Ehtiyacı Olan Mədəni İrs Listəsinə, Əlcəzairin və Macarıstanın tikmə sənəti 2012-ci ildə UNESCO-nun Bəşəriyyətin Toxunulmaz Mədəni İrsi Listəsinə daxil olub.

 Qalereya 

 Tikməçi-rəssamlar 
 Mehriban Xəlilzadə
 Rəhman Yunusov
 Haşım Hacıyev

 İstinadlar 

 Filmoqrafiya 
 Naxışların yaddaşı (film, 1973)
 Xalq istedadları (film, 1974)
 Təkəlduz (film, 1985)
 Əllərin sehri (film, 2007)

 Həmçinin bax 
 Qasımuşağı tikmələri
 Azərbaycan milli geyimləri
 Azərbaycan xalçaları
 Nağda bədii tikmə növü

 Ədəbiyyat 
 "Naxçıvan tikmələri" kitabı.

 Video 
 Lider Tv Online — Bədii Tikmə Sənəti Müasir Texnologiyada
 Traditional Li textile techniques: spinning, dyeing, weaving and embroidering
 Folk art of the Matyó, embroidery of a traditional community
 UNESCO-UNEVOC — Needle and thread

Kateqoriya:Tikmələr